23. ΒΑΣΙΛΙΚΟΝ ΔΙΑΤΑΓΜΑ της 21/25 Αυγ. 1955 Περί αυξήσεως των υπό του ΙΚΑ χορηγούμενων συντάξεων. Εν όψει της παρ. 1 του άρθρ. 42 Ν.Δ. 2698/1953. Άρθρον μόνον.-1.Αι υπό του ΙΚΑ παρεχόμεναι συντάξεις αι απονεμηθείσαι επί τη βάσει 1200 τουλάχιστον ημερών εργασίας ή λόγω εργατικού ατυχήματος αυξάνονται από 1ης Μαΐου 1955 κατά 15%. 2.Αι συντάξεις λόγω θανάτου, αι απονεμηθείσαι επί τη βάσει ολιγωτέρων των 1200 ημερών εργασίας, αυξάνονται από της αυτής ημερομηνίας κατά 11%. 3.Αι αυξήσεις υπολογίζονται επί των βασικών συντάξεων ως αύται προσηυξήθησαν δυνάμει των υπ' αριθ. 62280/30.1.1952 και 49557/0290/1.8.1953 κοινών αποφάσεων των Υπουργών Οικονομικών και Εργασίας και του από 28.4.1954 Β.Δ/τος συμπεριλαμβανομένων και των οικογενειακών επιδομάτων. Εφ' όσον όμως αι συντάξεις αύται είναι μικρότεραι των ισχυόντων κατωτάτων ορίων, η αύξησις υπολογίζεται επί του ισχύοντος κατωτάτου ορίου. 4.Τα εκ της τοιαύτης αυξήσεως προκύπτοντα ποσά συντάξεων στρογγυλεύονται εις ακεραίας δραχμάς των μεν λεπτών μέχρι 50 παραλειπομένων, των δε 50 και άνω λογιζομένων ως ακεραίων δραχμών. 5.Των ανωτέρω αυξήσεων εξαιρούνται αι συντάξεις αι παρεχόμεναι εις τους εκ της τάξεως των σμυριδορυκτών προερχομένους συνταξιούχους ως και αι συντάξεις των συνταξιοδοτουμένων δυνάμει του Νόμ. 3163/1955. 6.Συνταξιούχοι συγχωνευθέντων εις το ΙΚΑ ασφαλιστικών οργανισμών των οποίων η σύνταξις συμπεριλαμβανομένων και των τυχόν χορηγουμένων πάσης φύσεως επιδομάτων υπερβαίνει τας 1500 δραχμάς μηναίως ουδεμιάς αυξήσεως τυγχάνουν. Εφ' όσον η σύνταξίς των δεν υπερβαίνει τας 1500 δραχμάς προσαυξάνεται κατά τας παρ. 1-5 του παρόντος χωρίς πάντως να δύναται να υπερβή τας 1500 δραχμάς μηνιαίως. 7.Οι κατά τας διατάξεις του Νόμ. 2348/1953 συνταξιοδοτούμενοι παρά του Ειδικού Λογαριασμού του συγχωνευθέντος εις το ΙΚΑ. Ταμείου Ασφαλίσεως Καπνεργατών, οι πληρούντες τας προϋποθέσεις της παρ. 4 του άρθρ. 56 του Α.Ν. 1846/1951 κατά τον χρόνον της συγχωνεύσεως λαμβάνουν από 1ης Μαΐου 1955 ως κατώτατον όριον συντάξεως το δια τους συνταξιούχους του ΙΚΑ εκάστοτε ισχύον τοιούτον. Η παρ. 1 του παρόντος έχει εφαρμογήν και επί των συνταξιούχων του ως άνω Ειδικού Λογαριασμού. 8.Το ποσόν της συντάξεως των συνταξιούχων του τέως Ταμείου Συντάξεων Σμυριδορυκτών Νάξου, των πληρούντων τας προϋποθέσεις της παρ. 4 του άρθρ. 56 του Α.Ν. 1846/1951, ορίζεται από της 1.5.1955 και εφεξής εις δραχ. 200. Το ποσόν της συντάξεως των μη πληρούντων τας προϋποθέσεις της παρ. 4 του άρθρ. 56 του Α.Ν. 1846/1951 συνταξιούχων του τέως Ταμείου Συντάξεων Σμυριδορυκτών Νάξου, ορίζεται από 1.5.1955 εις δραχ. 100. 9.Αι δυνάμει του παρόντος αυξανόμεναι συντάξεις δεν υπόκεινται εις τον περιορισμόν της παρ. 11 του άρθρ. 29 του Α.Ν. 1846/1951. (Αντί της σελ. 286,05(α) Σελ. 286,05(β) 279-115 Συντάξεις 15Β.Ζ.α.21-23 